**Galvojuma līguma Eiropas Savienības atbalsta instrumentā "Bezdarba risku mazināšanai ārkārtas situācijā (SURE)"**

**projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 56.pantā noteiktajam, Ministru Kabinetam ir jāapstiprina galvojuma līgums starp Latvijas Republiku un Eiropas Komisiju par dalību Eiropas Savienības atbalsta instrumentā "Bezdarba risku mazināšanai ārkārtas situācijā (SURE)", lai dotu tiesības finanšu ministram to parakstīt.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Padomes Regula (ES) 2020/672 (2020. gada 19. maijs), ar ko izveido Eiropas pagaidu atbalsta instrumentu bezdarba risku mazināšanai ārkārtas situācijā (SURE) pēc Covid-19 uzliesmojuma (turpmāk – SURE regula) nosaka, ka lai nodrošinātu iespējamās saistības, kas izriet no Eiropas Komisijas (turpmāk – EK) instrumenta ietvaros izsniegtajiem aizdevumiem (līdz 100 mljrd. EUR), dalībvalstīm ar EK ir jāparaksta Garantijas līgums (turpmāk – Līgums), kopā sniedzot garantiju (galvojumu) 25 mljrd. EUR apmērā.Likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 56.pants nosaka, ka Finanšu ministram ir tiesības parakstīt Latvijas Republikas vārdā galvojuma līgumu ar EK par dalību Eiropas Savienības atbalsta instrumentā "Bezdarba risku mazināšanai ārkārtas situācijā (SURE)" (turpmāk – SURE instruments) pēc tam, kad Ministru Kabinets ir atbalstījis galvojuma līgumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | SURE instruments kļūs pieejams un sāks pilnībā darboties tikai pēc tam, kad visas Eiropas Savienības (turpmāk – ES) dalībvalstis sniegs vajadzīgās garantijas, parakstot Līgumu ar EK, līdz ar to, jautājums ir steidzams, lai neaizkavētu instrumenta darbības uzsākšanu ES.Līgums paredz, ka Latvijas Republika sniedz garantiju (galvojumu) 57 070 750,00 EUR apmērā. Garantijas (galvojuma) apmērs tika aprēķināts, izmantojot katras dalībvalsts proporcionālo daļu no ES kopējā nacionālā ienākuma, kas Latvijai ir 0,228283%.Līgums paredz nodrošināt EK finanšu līdzekļus, ja radīsies tāda nepieciešamība, lai tā segtu uzņemtās saistības pēc finanšu līdzekļu piesaistes starptautiskajos finanšu kapitāla tirgos, tādejādi nodrošinot resursus SURE instrumentā.Līgums nosaka, ka dalībvalsts, kura nav izpildījumi saistības (kas var rasties no noslēgtā aizņēmuma vai galvojuma līguma) uzņemtas pilnu atbildību par to un saistības paliek spēkā līdz to pilnīgai atmaksai, tomēr galvojuma saistības tiek izsniegtas vienīgi, lai nodrošinātu galvojumu SURE instrumentā.Līguma 1.nodaļa nosaka:* Latvija Republika apņemas sniegt garantiju (galvojumu) līdz 100 % apmērā no tās proporcionālās daļas, 10 darba dienu laikā pēc EK pieprasījuma.
* Sniegtā garantija (galvojums) ir neatsaucama un beznosacījuma.
* Garantija (galvojums) tiek izsniegta SURE aizdevumiem, kuru maksimālais izsniegšanas termiņš ir 2022. gada 31. decembris.
* EK var pieprasīt veikt vairākus garantijas (galvojumu) saistību izpildes maksājumus, tomēr nevar pārsniegt Līguma 1. pielikumā norādīto maksimālo sniegtās garantijas (galvojuma) apmēru.

- Ja kāda dalībvalsts neveic garantijas (galvojuma) saistību izpildes maksājumu, EK var pieprasīt veikt papildus maksājumu pārējām dalībvalstīm, proporcionāli sadalot nesamaksāto summu, izmantojot jau iepriekš minēto proporcionālo daļu no ES kopējā nacionālā ienākuma, taču aprēķinā neņemot vērā tās dalībvalsts vai dalībvalstu, kas nav veikušas galvojuma maksājumu procentuālās daļu/-as.- Ja netiks pildītas uzņemtās saistības, EK organizēs parādu piedziņas procedūru. Saņemtie līdzekļi, ievērojot proporcijas principu tiks atgriezti dalībvalstīm, kas attiecīgi veica šos garantijas (galvojuma) maksājumus vai papildus pieprasītos garantijas (galvojuma) maksājumus.- Latvijai nav tiesību samazināt savu maksājumu atbilstoši Līgumam vai veikt ieskaitu par prasībām pret Eiropas Savienību.Līguma 2. nodaļa nosaka:- Saistības, kas rodas EK pieprasot garantiju (galvojumu), ir spēkā līdz to pilnīgai atmaksai.- Latvija apņemas, ka pienākumi, kas izriet noslēdzot šo Līgumu, ir līdzvērtīgi pašreizējām, turpmākajām, tiešajām, beznosacījumu un nenodrošinātajām garantijas (galvojuma) devēja saistībām.- Regresa prasības administrēšanu (izpildot garantiju (galvojumu)) nodrošinās EK, taču pastāv iespēja neatgūt izveidojušos prasību summu pilnā apmērā. Līguma projekta 3. nodaļa nosaka:- EK katru ceturksni informēs par izsniegto SURE instrumenta aizdevumu prasījumu apmēru un saistībām par piesaistītiem finanšu līdzekļiem.- EK apņemas informēt garantijas (galvojuma) sniedzējus par notikumiem, kas var ietekmēt kāda aizņēmēja spēju segt uzņemtās saistības un var rezultēties nepieciešamībā pieprasīt garantijas (galvojuma) saistību izpildi.Līguma 4. nodaļa nosaka:- Garantijas (galvojuma) saistību maksājums ir jāveic tikai pēc EK pieprasījuma.- Latvijai nav tiesības piešķirt vai nodot garantijas (galvojuma) tiesības, uzņemtās saistības un pienākumus kādai citai pusei.Līguma 5. nodaļa nosaka:- Sākot no 2025. gada 31. decembri, ja SURE instrumentā izsniegto aizdevumu atlikums ir mazāks par 25 mljrd. EUR, EK attiecīgi arī samazina pieprasāmo garantiju (galvojumu) apjomu, lai tas būtu vienāds ar aizdevumu atlikumu.- Līgums ir spēkā līdz:* Pilnīgai SURE aizdevumu līgumu saistību izpildei;
* Pilnīgai garantijas (galvojuma) saistību izpildei;
* 2053. gada 31. decembrim.

- Neskatoties uz noteikto galīgo Līguma termiņu (2053. gada 31. decembris), EK turpinās veikt parādu piedziņu, ja, līdz Līguma termiņa beigām kāda dalībvalsts vai dalībvalstis nebūs izpildījušas uzņemtās saistības.Līguma 6. nodaļa nosaka:* ka šaubu gadījumā visus tā noteikumus interpretē tā, lai tie atbilstu spēkā esošajiem tiesību aktiem. Ja kāds no šā nosacījumiem ir vai kļūst par spēkā neesošu vai nepiemērojamu saskaņā ar spēkā esošajiem tiesību aktiem, pārējo noteikumu spēkā esamība vai izpilde nekādā veidā netiek ietekmēta.

Līguma 7. nodaļa nosaka:- Latvijas Republikas atbildīgās institūcijas par Līguma izpildi kontaktinformācija.- Nosacījumus par paziņojuma saņemšanas laikiem.Līguma 8. nodaļā norādīts:- Par darba dienas laiku tiek uzskatīts attiecīgais periods, kas ir darba diena Luksemburgā.- Līgumu var grozīt, papildināt.Līguma 9. nodaļā norādīts:- Līgums un no tā izrietošās saistības tiek noteiktas pamatojoties uz ES tiesību aktiem, bet nepieciešamības gadījumā tos var papildināt izmantojot Luksemburgas likumdošanu.- Visi strīdi, kas var rasties no Līguma saistībām, tiek šķirti ES tiesā.- Līgums stājas spēkā brīdī, kad visas ES dalībvalstis ir parakstījušas divpusējos Līgumus starp ES dalībvalsti un EK.Līguma 1. pielikums nosaka katras dalībvalsts sniegtās garantijas (galvojuma) apmēru, kas ir aprēķināts, izmantojot Līguma 2. pielikumā noteikto katras dalībvalsts proporcionālo daļu no ES kopējā nacionālā ienākuma jeb procentuālo apmēru, kuru garantē (galvo) katra dalībvalsts no kopējā galvojuma 25 mljrd. EUR apmērā.Ja kāda no ES dalībvalstīm neveiks uzņemto saistību maksājumus un EK nebūs pietiekami līdzekļi, lai segtu uzņemtās saistības pēc finanšu līdzekļu piesaistes starptautiskajos finanšu kapitāla tirgos, EK pieprasīs Latvijas Republikai (vienlaicīgi ar pārējām ES dalībvalstīm) izpildīt uzņemtās garantijas (galvojuma) saistības. Šajā gadījumā saskaņā ar Līguma noteikumiem un paredzēto garantijas (galvojuma) instrumentu, Latvijai radīsies prasījuma tiesības pret EK, tomēr ierobežotā apmērā (nepārsniedzot kopējās Latvijas uzņemtās garantijas (galvojuma) saistības). Latvija atgūs prasības apmērā, kādā EK būs izdevies atgūt līdzekļus no saistību neizpildījušās dalībvalsts/-īm, ievērojot proporcijas principu. Pamatojoties uz minēto, Latvijas Republikas sniegtā garantija (galvojums) tiks uzskaitīta Valsts kases valsts budžeta finanšu uzskaitē. Likums "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" neparedz palielināt valdības pieļaujamās rīcības robežas 2020. gadā. Līgums kalpo kā nodrošinājums tikai gadījumiem, ja kāda no ES dalībvalstīm nevarēs pildīt uzņemtās saistības. Turklāt, SURE regula paredz, ka EK izsniegtajiem aizdevumiem var tikt pagarināti atmaksas termiņi, tādejādi vēl vairāk samazinot iespējamību, ka varētu iestāties kādas dalībvalsts maksātnespēja.Gadījumā, ja tomēr 2020. gadā, pamatojoties uz noslēgto Līgumu, EK pieprasīs veikt garantiju (galvojuma) saistību izpildi, likuma par budžetu un finanšu vadību 39. pants nosaka, ka izdevumi valsts parāda saistību izpildei izdarāmi saskaņā ar līgumu noteikumiem neatkarīgi no gadskārtējā valsts budžetā šim mērķim paredzētā līdzekļu apjoma un noteiktajām valdības rīcības pieļaujamām robežām. Ja EK pieprasīs veikt garantijas (galvojuma) saistību izpildi, finanšu ministrs saskaņā ar likuma par budžetu un finanšu vadību 9.panta sešpadsmito daļu palielinās gadskārtējā valsts budžeta likumā valsts parāda saistību izpildei noteikto apropriāciju un paplašinās valdības rīcības pieļaujamās robežas neparedzētu apstākļu izraisītu valdības saistību gadījumā.Līgums paredz, ka EK katru ceturksni informēs dalībvalstis par izsniegtiem aizdevumiem, termiņiem un iespējamiem notikumiem, ja tādi būs radušies, kas varētu apgrūtināt aizņēmējiem izpildīt saistības.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts Kase |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Galvojuma līguma projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | x | 0 | x | 0 | x | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | x | 0 | x | 0 | x | 0 | 0 |
| 1.2. valsts speciālais budžets | x | 0 | x | 0 | x | 0 | 0 |
| 1.3. pašvaldību budžets | x | 0 | x | 0 | x | 0 | 0 |
| 2. Budžeta izdevumi | x | 0 | x | 0 | x | 0 | 0 |
| 2.1. valsts pamatbudžets | x | 0 | x | 0 | x | 0 | 0 |
| 2.2. valsts speciālais budžets | x | 0 | x | 0 | x | 0 | 0 |
| 2.3. pašvaldību budžets | x | 0 | x | 0 | x | 0 | 0 |
| 3. Finansiālā ietekme | x | 0 | x | 0 | x | 0 | 0 |
| 3.1. valsts pamatbudžets | x | 0 | x | 0 | x | 0 | 0 |
| 3.2. speciālais budžets | x | 0 | x | 0 | x | 0 | 0 |
| 3.3. pašvaldību budžets | x | 0 | x | 0 | x | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav attiecināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Atbilstoši likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 56.pantā noteiktajam, Finanšu ministrs iegūs pilnvarojumu parakstīt Latvijas Republikas vārdā galvojuma līgumu pēc tam, kad Ministru kabinets ir atbalstījis Līgumu. |
| 2. | Atbildīgā institūcija | Finanšu ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes Regula (ES) 2020/672 (2020. gada 19. maijs), ar ko izveido Eiropas pagaidu atbalsta instrumentu bezdarba risku mazināšanai ārkārtas situācijā (SURE) pēc Covid-19 uzliesmojuma. |
| 2.  | Citas starptautiskās saistības | Nav attiecināms. |
| 3. | Cita informācija | SURE regulas 11.2. punktā norādīts, ka ES dalībvalstis ieguldījumus sniedz neatsaucamu, beznosacījuma un pēc pieprasījuma nodrošinātu garantiju veidā *(angl. Contributions from Member States shall be provided in the form of irrevocable, unconditional and on demand guarantees)*. Regulas tulkojumā latviešu valodā termins “Guarantees” ir tulkots kā “Garantija”, bet likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 56. pants nosaka, ka Finanšu ministram ir tiesības parakstīt Latvijas Republikas vārdā galvojuma līgumu ar EK par dalību ES atbalsta instrumentā "Bezdarba risku mazināšanai ārkārtas situācijā (SURE)" pēc tam, kad Ministru Kabinets ir atbalstījis galvojuma līgumu. Likums par budžetu un finanšu vadību nosaka, ka valsts vārdā uzņemoties šāda veida saistības tiek izsniegti galvojumi.SURE instruments, kas tiek nodrošināts ar ES dalībvalstu garantijām, pamatojoties uz Latvijas Republikas tiesību aktiem pēc savas būtības ir pielīdzināmas galvojumam, jo ar tām noteiktā apjomā uzņemamies atbildību par trešās personas saistību un kreditors (šajā gadījumā EK to pieņem), līdz ar to faktiski apzīmējums *Garantijas līgums* ir pielīdzināms apzīmējumam *Galvojuma līgums*. SURE regulas un Līguma tekstā latviešu valodā lietotais termins *Garantija,* kas tulkots no angļu valodas termina *- Guarantee*, atbilstoši nacionālajiem tiesību aktiem un pēc būtības likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 56. pantā noteiktajam, ir pielīdzināms nacionālajos tiesību aktos lietojamam terminam *Galvojums*, kas atbilst arī Likumā par budžetu un finanšu vadība lietotajai terminoloģijai, kā arī izmantots valsts budžeta uzskaites jautājumos, taču šīs garantijas (galvojuma) administrēšana notiks atbilstoši SURE Regulā un Līgumā noteiktajam. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības pasākumi nav veikti, jo projekts izstrādāts pamatojoties uz likumu “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību.” |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts Kase |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un institucionālā struktūra netiek grozīta.Jaunas institūcijas nav nepieciešams izveidot, kā arī nav paredzēta esošo institūciju likvidācija vai reorganizācija.Projekta izpilde tiks nodrošināta esošo cilvēkresursu ietvaros. |
| 3. | Cita informācija | Nav. |

Finanšu ministrs J. Reirs

I.Blauberga 67083887

Irena.Blauberga@fm.gov.lv